KLINIQ บวกต่อ 3% โบรกชี้ปี 66 กำไรโต 24% ทะลุ 200 ล้าน เคาะเป้า 44.50 บ.
KLINIQ วิ่งต่อ 3% โบรกชี้กำไรปี 66 โต 24% แตะ 240 ล้านบาท รับขยายธุรกิจได้เร็ว อุตสาหกรรมความสวยงามยังเติบโต แนะนำราคาเป้าหมาย 44.50 บาท
KLINIQ วิ่งต่อ 3% โบรกชี้กำไรปี 66 โต 24% แตะ 240 ล้านบาท รับขยายธุรกิจได้เร็ว อุตสาหกรรมความสวยงามยังเติบโต แนะนำราคาเป้าหมาย 44.50 บาท
18 ม.ค. 2566

ผู้สื่อข่าวรายงานว่า วันนี้ (18 ม.ค.66) ราคาหุ้น บริษัท เดอะคลีนิกค์ คลินิกเวชกรรม จำกัด (มหาชน) หรือ KLINIQ ณ เวลา 10:23 น. อยู่ที่ระดับ 34.75 บาท บวก 1 บาท หรือ 2.96% สูงสุดที่ระดับ 34.75 บาท ต่ำสุดที่ระดับ 34 บาท ด้วยมูลค่าการซื้อขาย 37.48 ล้านบาท

บล.กสิกรไทย ระบุในบทวิเคราะห์วันนี้ (18 ม.ค.66) ว่า ราคาหุ้นที่ปรับฐานลงมาราว 13% นับตั้งแต่ต้นปี ทางฝ่ายวิจัยมองว่าเป็นจังหวะทยอยสะสม ด้วยภาพของการเติบโตอุตสาหกรรมความสวยงามที่ยังเติบโต ซึ่งยังมองบวกต่อทิศทางผลประกอบการในปี 66 คาดกำไรสุทธิเติบโต 24% จากงวดเดียวกันของปีก่อน อยู่ที่ 240 ล้านบาท
ทั้งนี้ทางฝ่ายวิจัยมองว่า KLINIQ อยู่ในตำแหน่งที่ดีที่จะรองรับดีมานด์ความงามในประเทศไทย และมีโอกาสในการเจาะตลาดต่างประเทศ CLMV โดย KLINIQ มีแบรนด์ที่แข็งแกร่งและได้เปรียบด้านต้นทุนเพราะมีเครือข่ายสาขา เงินทุนที่ได้รับจากไอพีโอ จะช่วยขับเคลื่อนให้สามารถขยายธุรกิจได้เร็วและง่ายกว่าคู่แข่ง แนะนำราคาเป้าหมาย 44.50 บาท